Ɣer taggara, ihi neɛreḍ ad d-nekf tirirt i isteqsisyen i d-nefka di tazwara, tasuqilt maci d ayen isehlen i wakken ad d-nɛeddi seg tutlayt ɣer tayeḍ ad nernu ad neṣṣaweḍ izen i umeɣri bla uguren, maca s tarrayin i d-fkant Dancia SELESKOVITCH akked Marianne LEDERER, d ṣṣeḥ nufa-d uguren deg usuqel n wawalen akked tenfaliyin, maca s tarrayin i d-fekan JeanPaul VINAY akked Jean DARBELNET i neṣṣaweḍ nsedda tasuqilt-nneɣ, nufa-d tifrat i wuguren i d-nemlal, s usemres n wawalen ireṭṭalen, agdazal n wawal renu ɣer-s asnulfu.